บรรยากาศการท่องเที่ยวทางทะเล ภูเก็ต เทศกาลปีใหม่คึกคัก
บรรยากาศที่ท่าเรืออ่าวฉลอง ตำบลฉลอง อำเภอเมืองภูเก็ต ซึ่งเป็น 1 ใน 3 ท่าเรือหลักสำคัญของการท่องเที่ยวทางทะเลของเกาะภูเก็ต มีนักท่องเที่ยวเดินทางมาท่องเที่ยวในช่วงเทศกาลปีใหม่เป็นจำนวนมาก เพื่อเดินทางออกไปท่องเที่ยวตามเกาะแก่งต่างๆ ทั้งในพื้นที่จังหวัดภูเก็ตและพื้นที่ใกล้เคียงอย่างเกาะพีพี จังหวัดกระบี่ โดยมีทั้งการท่องเที่ยวแบบ One Day Trip และพักค้างคืน ชหน่วยงานที่เกี่ยวข้องในการดูแลความปลอดภัยและผู้ประกอบการ ตรวจสอบความพร้อมของท่าเทียบเรือ ตัวเรือ อุปกรณ์ประจำเรือ ผู้ควบคุมเรือและคนประจำเรือ เพื่อสร้างความเชื่อมั่นด้านความปลอดภัยให้กับนักท่องเที่ยว รวมทั้งการปฏิบัติตามมาตรการป้องกันโรคอย่างเคร่งครัด เช่น การวัดอุณหภูมิร่างกาย การตรวจสอบ Application หมอพร้อม หมอชนะ ของนักท่องเที่ยวและการเน้นย้ำการสวมหน้ากากอนามัยบรรยากาศการท่องเที่ยวทางทะเลของจังหวัดภูเก็ต เริ่มมีนักท่องเที่ยวเดินทางมาท่องเที่ยวเป็นจำนวนมากตั้งแต่ช่วงปลายปี 2564 ซึ่งถือเป็นช่วงฤดูกาลท่องเที่ยวของจังหวัดภูเก็ต ที่ทะเลและเกาะแก่งต่างๆ มีความสวยงาม พร้อมต้อนรับนักท่องเที่ยว ให้มาชมความงดงามใต้ทัองทะเล ดำน้ำดูปะการังน้ำตื้น ชมฝูงปลาและหากโชคดีจะพบเห็นโลมาเล่นน้ำช่วงเกาะไม้ท่อน เป็นอีกหนึ่งความงดงามทางธรรมชาติที่สร้างความประทับใจใหกับนักท่องเที่ยวและสร้างเม็ดเงินจากการท่องเที่ยวให้กับจังหวัดภูเก็ต ทำให้บรรยากาศการท่องเที่ยวทางทะเลในช่วงเทศกาลปีใหม่กลับมาคึกคักอีกครั้ง หลังจากสถานการณ์โควิด-19